Ռամ Չարան Տեջա

**Կոնիդելա Ռամ Չարան Տեջա** (, , ), հնդիկ դերասան, հիմնականում նկարահանվել է թելուգու ֆիլմերում։

## Ընտանիքը
Ռամ Չարանը ծնվել է 1985 թվականի մարտի 27-ին՝ Թամիլ Նադու նահանգի մայրաքաղաք Մադրասում (այժմ՝ Չեննայ)։ Նա հայտնի թելուգու կինոդերասան Չիրանջիվիի և նրա կին Սուրեկհանի որդին է։ Բացի Ռամից, ընտանիքում կա երկու դուստր՝ Սուշմիտան և Շրիջան։ Նրա հարազատներից շատերը կապված են կինոյի հետ։ Նրա հորեղբայրները դերասաններ Պավան Կալյանն ու Նագենդրա Բաբուն են (անգլ.՝ Nagendra Babu): Քեռին՝ պրոդյուսեր Ալլու Արավինդն է (անգլ.՝ Allu Aravind): Նրա զարմիկը դերասան Ալլու Արջունն է։

2011 թվականի դեկտեմբերի 1-ին դերասանը նշանվեց իր մանկության ընկերուհի՝ Apollo Hospitals խորհրդի նախագահ Պրատապ Ռեդդիի թոռնուհի Ուպսանա Կամինենիի հետ։ Հնդկական ավանդական հարսանիքի արարողությունը տեղի ունեցավ 2012 թվականի հունիսի 14-ին։

## Կարիերա
Ռամ Չարանը իր առաջին դեբյուտը կատարեց 2007 թվականին՝ Պուրի Ջագաննատհայի (անգլ.՝ Puri Jagannadh) «Հեպարտի ցատկը» ֆիլմում, Նեհա Շարմայի հետ։ Ֆիլմը դարձավ վաճառքի հիթ։ Rediff.com-ից Ադիտյա Վարդհանը բարձր գնահատեց նրա կատարումը` գրելով. «Ռամ Չարանը շատ հեռանկարային է ներկայանում։ Պարի և կռվի տեսարանները, կարծես նրա ուժեղ կողմերն են։ Նա նաև բավականին հաճելի է իր պարային համարներում»։ Իր աշխատանքի համար դերասանը ստացել է Filmfare South Awards մրցանակ՝ լավագույն դեբյուտային տղամարդ դերասանի համար և հատուկ մրցանակ Nandi Awards-ի ժյուրիի կողմից։

Նրա երկրորդ ֆիլմը՝ 2009 թվականին թողարկված Ս. Ռաջամուլի ռեժիսորի «Վիթխարի հերոսը» ֆիլմն է, որը ստացավ բլոկբաստերի կարգավիճակ և երեք տարի շարունակ եղավ ամենաբարձր եկամուտ ստացող թելուգու ֆիլմը՝ մինչև «Հորաքրոջ տուն տանող ճանապարհը» ֆիլմի թողարկումը։ Ռամ Չարանը խաղում էր 17-րդ դարի Ուդայհադի իշխանության գերագույն գլխավոր հրամանատարի դերը և նրա վերամարմնավորմը, ով զբաղված էր իր սիրած աղջկա որոնումներով։ Քննադատները բարձր են գնահատել նրա ձիավարման և պարելու հմտությունները, սակայն նշել են, որ դերասանական վարպետության պակաս կա զգացմունքներ արտահայտելու հարցում։ Դա, սակայն, չխանգարեց նրան ստանալ թելուգու կինոնկարի լավագույն դերասան Filmfare Award մրցանակը և Nandi Awards մրցանակաբաշխության ժյուրիի հատուկ մրցանակը и специальный приз жюри Nandi Awards:

Հաջորդ տարի նա նկարահանվեց Բհասկարի «Սիրո նարնջագույն գույնը» ֆիլմում` Ջենելիա դե Սոուզայի հետ։ Նրա հերոսը համոզված է, որ հավերժական սեր գոյություն չունի, և այս հավատը բարդացնում է նրա հարաբերությունները ընկերուհու հետ։ Ռադհիկա Ռաջամանին Rediff.com-ից գրել է, որ դերասանը «դերը խաղում է ոճով, պարում է եռանդուն կերպով և կատարում է մահացու հնարք, երբ ինքնավստահ թռչում է պարաշյուտից։ Նա անկասկած արեց ամեն ինչ»։ Այնուհետև նա էկրաններին հայտնվեց 2012 թվականին Սամպաթ Նանդիի «Պարի» ֆիլմում՝ Թամաննա Բհաթիայի հետ միասին, որտեղ նա խաղում էր մի տղայի, որը կամավոր սիրահարվեց մի աղջկա՝ իր որդեգրողի բուժման համար գումար ստանալու համար։ Ֆիլմը արժանացավ քննադատների կողմից տարբեր գնահատականների, բայց կինովաճառքի մեջ հաջողություն ունեցավ։ Դերասանն իր աշխատանքի համար ստացել է դրական գնահատականներ և արժանացել է Filmfare Awards South մրցանակի и был номинирован на Filmfare Awards South:

Ռամ Չարանը կրկնակի դերում հանդես եկավ Կաջալ Ագարվալի և Ամալա Պոլի հետ 2013 թվականին «Կալկաթայի հերոս» ֆիլմում, որը նկարահանել էր Վ. Վինայակը։ Նա խաղում էր երկու երիտասարդի, որոնցից մեկը անխոհեմ ծրագրավորող է Հայդարաբադից, իսկ մյուսը՝ քրեական արդարադատության մարտիկ Կալկաթայից։ Ֆիլմը տոմսարկղային հաջողություն ունեցավ՝ դերասանին արժանացնելով քննադատների գնահատականին և երրորդ Filmfare Awards South մրցանակին։ Նույն թվականին Ռամ Չարան նկարահանվեց «Ձգված վրեժխնդրություն» ֆիլմում, որը 1973 թվականի համանուն ֆիլմի վերափոխումն է. այն միաժամանակ նկարահանվել է երկու տարբերակով թելուգու և հինդի։ Ֆիլմում դերասանի գործընկերը Պրիանկա Չոպրան էր։ Սա նրա առաջին փորձն էր Բոլիվուդում։ Ռամ Չարանը նաև առաջին անգամ հանդես եկավ որպես հետկադրային կատարող՝ «Mumbai Ke Hero» երգը ֆիլմի թելուգու տարբերակի համար։ Դժբախտաբար, կինոնկարը ձախողվեց կինովաճառքում, իսկ առաջատար դերասանը տարբեր քննադատությունների արժանացավ քննադատների կողմից։

2014 թվականին դերասանը նկարահանվեց Վամսի Պաիդիպալլիի «Ո՞վ է նա» ֆիլմում՝ կրկին խաղալով երկու դեր. Ռաման՝ տարված իր սիրելիի մահվան համար վրեժխնդրությամբ, և Չարան, որը պայքարեց ավազակների բռնակալության դեմ։ Ֆիլմը բլոկբաստերի կարգավիճակ ստացավ տոմսարկղերում և մտավ Տոլիվուդի ամենաշատ եկամուտ ստացած ֆիլմերի տասնյակում։ Քննադատները գոհ չէին ինչպես ֆիլմից, այնպես էլ գլխավոր դերակատարից։ *The Hindu*-ն գրել է. «Ռամ Չարանին երկու րոպե պահանջվեց պարողի իր հմտությունը ցույց տալու համար, բայց երբ գործը հասավ դերասանական հմտություններին, նա ոչինչ ցույց չտվեց»։ *Times of India*-ն նաև նշել է, որ՝ «երբ նա չի ծեծում մարդկանց կամ հոյակապ պարում, Ռամ Չարանը հեշտությամբ առաջադիմում է ֆիլմում՝ դեմքի մեկ ու կես արտահայտությամբ»։ Դերասանի այս տարվա մեկ այլ նախագիծը *Govindudu Andarivadele* ընտանեկան դրաման էր, որի ռեժիսորը Կրիշնա Վամսին է և որտեղ Կաջալը կրկին նրա գործընկերն էր։ Ֆիլմը տոմսարկղային հաջողություն ունեցավ՝ իր թողարկման առաջին շաբաթվա ընթացքում ավելի քան 400 միլիոն ռուփի վաստակելով։ Դրական էին նաև Ռամ Չարանի խաղի մասին կարծիքները։

Դերասանն այնուհետև ստորագրեց նկարահանվել Սրինու Վայթլայի *Bruce Lee* մարտաֆիլմում՝ Ռակուլ Պրիթ Սինգհի հետ։ 2015 թվականի հոկտեմբերին թողարկված կինոնկարը տարբեր քննադատությունների արժանացավ քննադատների կողմից, բայց Ռամ Չարանի կատարումը արժանացավ գովասանքի, հատկապես նրա պարային հմտության համար։ Գլխավոր դերասանների զույգը խաղացել է նաև Սուրենդեր Ռեդդիի *Dhruva* (2016) թրիլերում, որը թամիլական *Thani Oruvan* ֆիլմի ռիմեյքն է։ Ֆիլմը դարձավ հիթ, և The Times of India-ն գրեց. «Որպես դերասան՝ Ռամ Չարան տպավորիչ է բոլոր տեսարաններում, որոնք պահանջում էին բարձր հույզեր։ Ինչ վերաբերում է այն տեսարաններին, որտեղ նա պետք է որպես հերոս ներկայանար, դրանք չեն հիասթափեցնի նրա երկրպագուներին»։

2018 թվականի սկզբին Սուկումարայի թողարկած *Rangasthalam* ֆիլմը, որը նկարահանվել է Հնդկաստանի գյուղերից մեկում 1985 թվականին, դարձել է երրորդ ամենաշատ եկամտաբեր թելուգու ֆիլմը` զիջելով միայն «Բահուբալի» ֆիլմի երկու մասերին։ Ռամ Չարանի հաջորդ ֆիլմը ռեժիսոր Բոյապատի Սրինուի *Vinaya Vidheya Rama* ֆիլմ է, որը սակայն ձախողվում է կինովաճառքում։ Դրանից հետո դերասանը սկսեց նկարահանվել RRR կենսագրականում, որտեղ նա պետք է խաղար Հնդկաստանի անկախության համար պայքարող Ալլուրի Սիտարամ Ռաջուին։

## Ֆիլմագրություն

## Մրցականներ
* 2008 — Filmfare Award South մրցանակ լավագույն դեբյուտային դերասանի համար — «Հեպարտի ցատկը»
* 2008 — Հատուկ մրցանակ Nandi Awards-ի ժյուրիի կողմից — «Հեպարտի ցատկը»
* 2008 — CineMAA Award մրցանակ լավագույն դեբյուտային տղամարդ դերասանի համար — «Հեպարտի ցատկը»
* 2010 — Filmfare Award մրցանակ թելուգու կինոնկարի լավագույն տղամարդ դերասանի համար — «Վիթխարի հերոսը»
* 2010 — Santosham Award մրցանակ լավագույն տղամարդ դերի համար — «Վիթխարի հերոսը»
* 2010 — CineMAA Award մրցանակ լավագույն տղամարդ դերի համար — «Վիթխարի հերոսը»
* 2010 — Հատուկ մրցանակ Nandi Awards-ի ժյուրիի կողմից — «Վիթխարի հերոսը»
* 2013 —  Filmfare Award *պատվոգիր* թելուգու ֆիլմում լավագույն տղամարդ դերի համար — «Պարի»
* 2014 — SIIMA Award *պատվոգիր* թելուգու ֆիլմում լավագույն տղամարդ դերի համար — «Կալկաթայի հերոսը»
* 2014 — Filmfare Award *պատվոգիր* թելուգու ֆիլմում լավագույն տղամարդ դերի համար — «Կալկաթայի հերոսը»

## Ծանոթագրություններ

## Արտաքին հղումներ

*

Կատեգորիա:1985 ծնունդներ
Կատեգորիա:21-րդ դարի դերասաններ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Մարտի 27 ծնունդներ